**HALIMBA KÖZSÉG ÖNKORMÁNYZATA**

 **POLGÁRMESTER**

 8452 Halimba, Petőfi S. u. 16.

(88) 237-003 fax:(88) 237-003

**Ügyszám:** 11/728 /2018.

**Készítette:** Hornyák Attila főépítész

**Tárgy:** Napelemparkkal kapcsolatos településrendezési terv módosítása, partnerségi egyeztetés lezárása.

**ELŐTERJESZTÉS**

**a Képviselő-testület október 1-jei rendkívüli ülésére**

**Tisztelt Képviselő-testület!**

Halimba, Kolontár és Ajka települések közigazgatási területét érintő napelempark fejlesztéshez szükséges településrendezési eszközök módosításával kapcsolatos tervek elkészültek. A módosítással összefüggő partnerségi egyeztetetés a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet 29/A. §-a és a partnerségi egyeztetés szabályairól szóló 10/2017. (V. 24.) önkormányzati rendelet előírásainak megfelelően a tájékoztató kifüggesztésével történt.

A javaslat véleményezésére a partnereknek 2018. június 20-ig volt lehetősége. A tervezet ismertetésre került a 2018. június 12-én az önkormányzati hivatalban megtartott lakossági fórumon.

A lakossági fórumon és a partnerségi véleményezés során a településrendezési eszközök módosításával összefüggésben észrevétel, vélemény nem hangzott el, nem érkezett.

A lefolytatott partnerségi egyeztetést követően a tervezett településrendezési módosítási anyag az állami főépítész részére megküldésre kerül a tárgyalásos eljárás lefolytatásra, majd miután kiadja a végső véleményt fogadhatja el a tervezett módosítást a Tisztelt Képviselő-testület.

A fentiek miatt kérem a Tisztelt Képviselő-testületet, hogy az alábbi határozati javaslatot elfogadni szíveskedjen.

**Határozati javaslat**

Partnerségi egyeztetés lezárása – Ajka VII-es zagytározó kazettáján és az Ajka, Halimba, Kolontár területén tervezett napelempark elhelyezésével összefüggő településrendezési eszközök módosítása során Halimba Község Önkormányzatának Képviselő-testülete az alábbi döntést hozza:

1. Halimba Község Önkormányzata Képviselő-testületének 28/2018. (IV.12.) Kt. határozata szerinti településrendezési eszközök módosításához kapcsolódó partnerségi egyeztetés eredményéről szóló tájékoztatást elfogadja.
2. A képviselő-testület megállapítja, hogy a módosítással kapcsolatban észrevétel nem érkezett, a partnerségi véleményezést lezártnak tekinti.
3. Felkéri a Polgármestert, hogy a 314/2012. (XI. 8.) Kormányrendelet 42. § (1) bekezdése alapján a döntést dokumentálja és tegye közzé az önkormányzat hirdetőtábláján.
4. Felkéri a Polgármestert, hogy amennyiben a partner önkormányzatoknál is lezárult a partnerségi egyeztetés, az állami főépítésznél kezdeményezze a végső véleményezési szakasz lefolytatását.

**Felelős:** polgármester

**Határidő:** azonnal

**Halimba, 2018. szeptember 26.**

 **Tóbel János**

 polgármester